“TIJORAT BANKLARI TOMONIDAN ShAXSIY YoRDAMChI VA DEHQON XO‘JALIKLARIGA ChORVAChILIKNI RIVOJLANTIRISh UChUN IMTIYoZLI MAQSADLI MIKROKREDITLAR BERISh TARTIBI TO‘G‘RISIDA”GI NIZOMGA O‘ZGARTIRIShLAR VA QO‘ShIMChA KIRITISh HAQIDA

O‘zbekiston Respublikasining “O‘zbekiston Respublikasining Markaziy banki to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1996-y., 5-6-son, 54-modda) hamda O‘zbekiston Respublikasi Prezidentining 2011-yil 24-avgustdagi PF-4354-son “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qo‘shimcha chora-tadbirlar to‘g‘risida”gi Farmoniga (O‘zbekiston Respublikasi qonun hujjatlari to‘plami, 2011-yil, 34-35-son, 344-modda) muvofiq Markaziy bank Boshqaruvi qaror qiladi:
 1. O‘zbekiston Respublikasi Markaziy banki Boshqaruvining 2006-yil 8-apreldagi 9/7-sonli qarori (ro‘yxat raqami 1568, 2006-yil 2-may) (O‘zbekiston Respublikasi qonun hujjatlari to‘plami, 2006-y., 18-son, 157-modda) bilan tasdiqlangan “Tijorat banklari tomonidan shaxsiy yordamchi va dehqon xo‘jaliklariga chorvachilikni rivojlantirish uchun imtiyozli maqsadli mikrokreditlar berish tartibi to‘g‘risida”gi nizomga ilovaga muvofiq o‘zgartirishlar va qo‘shimcha kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. Muqaddimadagi “qarori asosida ishlab chiqilgan bo‘lib” degan so‘zlar “qaroriga (O‘zbekiston Respublikasi qonun hujjatlari to‘plami, 2006-y., 12-13-son, 104-modda) muvofiq” degan so‘zlar bilan almashtirilsin.
 2. 1-bandda:
 birinchi xatboshidagi “Nizom maqsadida” degan so‘zlar “Nizomda” degan so‘z bilan almashtirilsin;
 ikkinchi xatboshi quyidagi tahrirda bayon etilsin:
 “shaxsiy yordamchi xo‘jalik – shaharcha, qishloq, ovullarda yashovchi fuqarolarga meros qilib qoldiriladigan umrbod egalik qilish huquqi asosida uy-joy qurish uchun berilgan uchastkalarning bir qismi – tomorqada oila a’zolarining shaxsiy mehnati asosida oila ehtiyojlari uchun dehqonchilik va chorvachilik mahsulotlarini etishtirish hamda oila ehtiyojidan ortiqchasini dehqon bozorlarida sotish bilan shug‘ullanadigan oilaviy xo‘jalik;”.
 3. 13-bandning birinchi xatboshisidagi “5 ish kunidan” degan so‘zlar “3 bank kunidan” degan so‘zlar bilan almashtirilsin.
 4. 14-banddan “uzil-kesil bo‘lib” degan so‘zlar chiqarib tashlansin.
 5. 18-banddagi “ssudalar” degan so‘z “kreditlar” degan so‘z bilan almashtirilsin.
 6. Quyidagi mazmundagi IV bo‘lim bilan to‘ldirilsin:
 24. Ushbu Nizom talablarini buzganlikda aybdor bo‘lgan shaxslar qonun hujjatlarida belgilangan tartibda javobgar bo‘ladilar.”.